দূতাবাস জেরুজালেমে সরিয়ে নেয়া থেকে সরলেন ট্রাম্প :: Online BanglaNews Portal || BDlive24
হোম » আন্তর্জাতিক » দূতাবাস জেরুজালেমে সরিয়ে নেয়া থেকে সরলেন ট্রাম্প
দূতাবাস জেরুজালেমে সরিয়ে নেয়া থেকে সরলেন ট্রাম্প
রবিবার অক্টোবর ০৮, ২০১৭, ০৩:৫৯ পিএম.
বিডিলাইভ ডেস্ক: মার্কিন দূতাবাস এখনই জেরুজালেমে সরিয়ে নেবেন না প্রেসিডেন্ট ডোনাল্ড ট্রাম্প। শনিবার এ কথা জানিয়ে ট্রাম্প বলেন, ইসরাইল ফিলিস্তিন শান্তি চুক্তির বিষয়কে এগিয়ে না নেয়া পর্যন্ত তিনি দূতাবাস জেরুজালেমে সরিয়ে নেয়ার তার বিতর্কিত অঙ্গীকার বাস্তবায়ন করবেন না।
সাবেক গভর্নর মাইক হুকাবির টিভি শো’তে ট্রাম্প এ কথা বলেন।
ইসরাইল ১৯৬৭ সালে পূর্ব জেরুজালেম ও পশ্চিমতীর দখল করে। তবে আন্তর্জাতিক বিশ্ব এখনও তার কোন স্বীকৃতি দেয়নি। এদিকে ইসরাইল পুরো জেরুজালেম তাদের দাবি করে আসলেও ফিলিস্তিনরা পূর্ব অংশকে তাদের ভবিষ্যত রাষ্ট্রের রাজধানী হিসেবে বিবেচনা করছে।
উল্লেখ্য, ইসরাইল ফিলিস্তিন দ্বন্দ্বের মূলে সবচেয়ে গুরুত্বপূর্ণ ইস্যু এই জেরুজালেম।
ঢাকা, অক্টোবর ০৮(বিডিলাইভ২৪)// ই নি
১৩ ঘণ্টা ২ মিনিট আগে